Ένα σημαντικό κομμάτι της εμπειρίας μας από το νησί της Τήνου αποτέλεσε το σπίτι αυτό στον μικρό και ήσυχο οικισμό του Μαρλά. Ένα σπίτι πλασμένο με αγάπη και με τα στοιχεία της δημιουργικότητας των ανθρώπων που έζησαν εκεί παρόντα, ζωντανά δείγματα του πως θα πρέπει να κατοικείται ένα σπίτι, ένας τόπος. Κάθε φορά που κλείναμε την πόρτα της αυλής για να φύγουμε και κάθε φορά που την ανοίγαμε επιστρέφοντας, με συνόδευε η σκέψη πως το σημείο αυτό αποτελεί το ιδανικό κατώφλι όχι μόνο μεταξύ του χωριού και του ίδιου του σπιτιού αλλά και μεταξύ του σπιτιού και του νησιού ολόκληρου, αποτελώντας ένα σημείο σύνδεσης παρελθόντος και παρόντος, του μικρού χρόνου της παραμονής μας εκεί και του χρόνου της δημιουργίας της αρχιτεκτονικής των χωριών, του σμιλέματος των βράχων και των μαρμάρων, της καλλιέργειας των ανθρώπων και της γοητείας αυτού του πράγματι χειροποίητου περιβάλλοντος. Χαίρομαι για την επιλογή μας, όπως και χαίρομαι για τη δυνατότητα που θα έχουμε να επισκεφτούμε ξανά αυτό το σπίτι μελλοντικά και να συνομιλήσουμε ξανά με την Marie Noelle.